Projekts

**Ministru kabineta noteikumu projekta   
“Grozījumi Ministru kabineta 2015.gada 24.februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir izdarīt grozījumus pārskatā par uzkrāto tiešo nodokļu atlaižu summu un uzkrāto ieguldījumu summu, par saņemto atbalstu sākotnējo ieguldījumu veikšanai un uzņēmumu ienākuma nodokļa atlaidi taksācijas periodā (noteikumu 1. pielikums), precizējot rindu nosaukumus un svītrojot rindu, kura nav nepieciešama sakarā ar izmaiņām uzņēmumu ienākuma nodokļa aprēķināšanā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Finanšu ministrijas (Valsts ieņēmumu dienesta) iniciatīva.  2018.gada 1.janvārī spēkā stājās Uzņēmumu ienākuma nodokļa likums, kura pārejas noteikumu 23. un 24.punktā noteikti nosacījumi uzņēmumu ienākuma nodokļa atlaides piemērošanai speciālo ekonomisko zonu kapitālsabiedrībām un brīvostu licencētām kapitālsabiedrībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 24.februāra noteikumi Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”” (turpmāk – noteikumi) ir saistoši kapitālsabiedrībām, kuras piemēro tiešo nodokļu atlaides saskaņā ar likumu “Par nodokļu piemērošanu brīvostās un speciālajās ekonomiskajās zonās”, kā arī pašvaldībām, kuru teritorijā atrodas šādas kapitālsabiedrības.  Noteikumi nosaka šādu pārskatu veidlapu paraugus:  1) pārskats par uzkrāto tiešo nodokļu atlaižu summu un uzkrāto ieguldījumu summu, par saņemto atbalstu sākotnējo ieguldījumu veikšanai un uzņēmumu ienākuma nodokļa atlaidi taksācijas periodā (noteikumu 1. pielikums).  To aizpilda un vienlaikus ar uzņēmuma gada pārskatu iesniedz speciālo ekonomisko zonu kapitālsabiedrības un brīvostu licencētās kapitālsabiedrības;  2) pārskats par nekustamā īpašuma nodokļa atlaižu piemērošanu taksācijas periodā (noteikumu 2. pielikums).  To aizpilda un iesniedz līdz pēctaksācijas gada 1.maijam pašvaldības, kuru teritorijā atrodas speciālo ekonomisko zonu kapitālsabiedrības un brīvostu licencētās kapitālsabiedrības.  2017. gada 31. decembrī spēku zaudēja likums “Par uzņēmumu ienākuma nodokli” un, sākot ar 2018. gada 1. janvāri, stājās spēkā Uzņēmumu ienākuma nodokļa likums, kura pārejas noteikumu 23. un 24. punktā noteikta uzņēmumu ienākuma nodokļa atlaides piemērošana kārtība 2018. un turpmākajos gados speciālo ekonomisko zonu kapitālsabiedrībām un brīvostu licencētām kapitālsabiedrībām.  Ievērojot to, ka ar 2018. gadu ir mainījusies uzņēmumu ienākuma nodokļa piemērošana, tostarp ir atcelta ikmēneša uzņēmumu ienākuma nodokļa avansa maksājumu veikšana, ir nepieciešams izdarīt grozījumus noteikumu 1. pielikumā un precizēt rindu nosaukumus, kā arī dzēst rindu, kura nav nepieciešama sakarā ar izmaiņām uzņēmumu ienākuma nodokļa aprēķināšanā.  Par 2018. pārskata gadā piemērotajām nodokļu atlaidēm speciālo ekonomisko zonu kapitālsabiedrības un brīvostu licencētās kapitālsabiedrības sniegs informāciju Valsts ieņēmumu dienestam, aizpildot noteikumu 1. pielikumu, 2019. gadā vienlaikus ar uzņēmuma gada pārskatu. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Speciālo ekonomisko zonu kapitālsabiedrības un brīvostu licencētās kapitālsabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz pilnveidot jau spēkā esošu pārskatu (noteikumu 1. pielikums), izslēdzot no tā rindas, kuras nav nepieciešamas, un jaunas papildu prasības netiek ieviestas. Tādējādi speciālo ekonomisko zonu kapitālsabiedrībām un brīvostu licencētām kapitālsabiedrībām netiek palielināts sniedzamās informācijas apjoms un administratīvais slogs. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 3 869 | 0 | 0 | 0 |
| 2.1. valsts pamatbudžets | 0 | 0 | 0 | 3 869 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -3 869 | 0 | 0 | 0 |
| 3.1. valsts pamatbudžets | 0 | 0 | 0 | -3 869 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 3 869 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu iestrādei Valsts ieņēmumu dienesta informācijas sistēmās 2019.gadā nepieciešams finansējums Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 3 869 *euro* apmērā, t.sk.:   * Nodokļu informācijas sistēmā  – 2 269 EUR; * Elektroniskās deklarēšanas sistēmā  – 1 600 EUR. | | | | | | |  |  | -2 269 |
| 6.1. detalizēts ieņēmumu aprēķins |  |  | -2 269 |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Finansējums 3 869 euro apmērā Valsts ieņēmumu dienesta informācijas sistēmās nepieciešamo izmaiņu iestrādei 2019.gadā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ietvaros no Valsts nodokļu politikas pamatnostādņu 2018.-2021.gadam ieviešanai paredzētā finansējuma. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |
| --- | --- | --- | --- |
| VI. Sabiedrības līdzdalība un komunikācijas aktivitātes | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2018.gada 26.novembrī publicēta Finanšu ministrijas mājas lapā http://www.fm.gov.lv sadaļā “Sabiedrības līdzdalība”. <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project527> |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par noteikumu projektu pēc tā publicēšanas iepriekš minētajā tīmekļa vietnē <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project527> |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Finanšu ministrs J.Reirs

Kudravecs 67122042

Diana.Kudravecs@vid.gov.lv